b'\n_START_ARTICLE_\nDubna\n_START_PARAGRAPH_\nDubna [d\xc3\xbabna] (rusko \xd0\x94\xd1\x83\xd0\xb1\xd0\xbd\xd0\xb0) je mesto v Taldomskem distriktu v Moskovski oblasti ob Volgi. Leta 2010 je imelo 70.500 prebivalcev._NEWLINE_Dubna je bila ustanovljena leta 1956, skupaj z Zdru\xc5\xbeenim in\xc5\xa1titutom za jedrske raziskave (rus. kratica \xd0\x9e\xd0\x98\xd0\xaf\xd0\x98; ang. krat. JINR), mednarodnim raziskovalnim sredi\xc5\xa1\xc4\x8dem, kjer se ukvarjajo predvsem s fiziko osnovnih delcev, fiziko te\xc5\xbekih ionov, transuranskimi elementi in radiobiologijo. Po mestu se imenuje element 105, dubnij.'